Държавен вестник, бр. 41, 2015 г., стр. 7

БРОЙ  41	
Д Ъ Р Ж А В Е Н  В Е С Т Н И К 	
СТР.  7  
Консултации
Чл. 11. При необходимост съдът провежда 
консултации с компетентния орган на изда­
ващата държава.
Разноски
Чл. 12. Разноските по признаването и 
изпълнението на Европейската заповед за 
защита се поемат от българската държава с 
изключение на разноските, възникнали на 
територията на издаващата държава.
Г л а в а  т р е т а
ИЗД АВАНЕ И ИЗПРА Щ АНЕ Н А ЕВ­
РОПЕЙСКА ЗАПОВЕД ЗА ЗАЩИТА ОТ 
БЪЛГАРСКИ СЪД
Компетентен орган
Чл. 13. (1) Компетентен орган в Републи­
ка България да издаде Европейска заповед 
за защита е съдът, компетентен да разгледа 
делото, по което е взета мярка за защита по 
чл. 67 от Наказателно-процесуалния кодекс.
(2) Когато е наложена пробационна мярка 
по чл. 42б, ал. 3, т. 1 от Наказателния кодекс, 
компетентен орган да издаде Европейска 
заповед за защита е окръжният съд по мес­
тоизпълнението є.
Производство по издаване
Чл. 14. (1) Европейска заповед за защита 
може да бъде издадена по искане на защите­
ното лице или негов настойник или попечи­
тел, когато защитеното лице възнамерява да 
пребивава или вече пребивава на територията 
на друга държава членка.
(2) Искането за издаване на Европейска 
заповед за защита може да бъде направено 
в страната или в държавата членка по ал. 1. 
(3) Когато искането е подадено до съда по 
чл. 13, но компетентен да издаде Европейска 
заповед за защита е орган в друга държава 
членка, искането незабавно му се изпраща.
(4) Искането за издаване на Европейска 
заповед за защита се подава писмено или уст­
но в съдебно заседание и трябва да съдържа 
данни за лицето, което го подава, за лицето, 
което създава опасността, за обстоятелствата, 
на които се основава, както и посочване на 
делото, по което е взета мярка за защита или 
е наложена пробационната мярка по чл. 42б, 
ал. 3, т. 1 от Наказателния кодекс.
(5) При издаване на Европейска заповед 
за защита съдът посочва делото, по което е 
била взета мярката за защита или е наложена 
пробационната мярка по чл. 42б, ал. 3, т. 1 от 
Наказателния кодекс, взема предвид необхо­
димостта от защита и продължителността на 
престоя на лицето в другата държава членка 
по ал. 1.
(6) При подаване на искането по ал. 1 не 
се заплаща държавна такса.
(7) Съдът разглежда искането за издаване 
на Европейска заповед за защита еднолично 
в открито заседание, в тридневен срок от 
подаването му, със задължителното участие 
на прокурор и на защитеното лице.
(8) Лицето, което създава опасност, се 
призовава, когато при вземането на мярката 
за защита не му е било предоставено правото 
да бъде изслушано. Неявяването на редовно 
призованите лица не е пречка за разглеждане 
на делото. 
(9) Съдът се произнася по искането с опре­
деление, което се обявява в съдебно заседание. 
(10) Когато съдът откаже да издаде Ев­
ропейска заповед за защита, той уведомява 
защитеното лице относно всички приложими 
средства за правна защита, предвидени в закон.
Обжалване 
Чл. 15. Определението, с което съдът от­
казва издаването на Европейска заповед за 
защита, може да се обжалва от защитеното 
лице в тридневен срок от неговото обявяване 
по реда на глава двадесет и втора от Нака­
зателно-процесуалния кодекс. Жалбата се 
подава чрез съда, постановил акта, с препис 
за другата страна.
Изпращане на Европейската заповед за 
защита
Чл. 16. (1) Съдът, издал Европейската 
заповед за защита, я изпраща незабавно на 
компетентния орган на държавата членка по 
чл. 14, ал. 1 по поща, електронна поща, факс 
или по друг начин, позволяващ писмен запис 
и удостоверяване на автентичността.
(2) Европейската заповед за защита се 
придружава с превод на официалния или на 
един от официалните езици на изпълняваща­
та държава, или на друг официален език на 
Европейския съюз, който тя е определила в 
декларация до Европейската комисия.
(3) Когато съдът не разполага с информа­
ция за компетентния орган в изпълняващата 
държава, той отправя запитване, включител­
но чрез звената за контакт на Европейската 
съдебна мрежа.
(4) Съдът, издал Европейската заповед за 
защита, незабавно предоставя информация 
относно необходимостта от продължаване 
на защитата при поискване от компетентния 
орган на изпълняващата държава. 
Действия при отпадане, отмяна или вземане 
на нова мярка за защита
Чл. 17. (1) При отпадане или отмяна на 
взета мярка за защита или при вземане на 
нова мярка Европейската заповед за защита 
може да бъде отменена, съответно да се издаде 
нова по реда на чл. 14.
(2) Европейската заповед за защита се 
отменя и при наложено наказание лишаване 
от свобода на лицето, създаващо опасност.
(3) В случаите по ал. 1 и 2 съдът незабавно 
изпраща новата Европейска заповед за защита, 
съответно уведомява за отмяната є компе­
тентните органи на изпълняващата държава.
Консултации
Чл. 18. При необходимост съдът провежда 
консултации с компетентния орган на изпъл­
няващата държава.